Document ID: /roh_data/filtered/Bilingualer_Corpus_interleaved-it-rm.jsonl.gz/359

This is a text translated from Italian to Rumantsch Grischun.
Circa 200 grigionesi sono saliti nel Canton Turgovia sul battello "St. Gallen"

La gita dei pensionati del Cantone di quest'anno ha avuto come meta il Lago di Costanza. Con tempo splendido e relativo buon umore i partecipanti hanno fatto un lungo giro sul lago con il battello "St. Gallen" della Società Svizzera di Navigazione del Lago di Costanza.

Ci sono voluti ben cinque torpedoni per trasportare i 208 partecipanti da Coira a Landquart attraverso la Valle del Reno fino a Romanshorn (TG). I pensionati di data recente hanno all'incirca 60 anni, il più anziano compirà quest'anno il secolo di vita. Molti si conoscono bene sin dall'epoca in cui hanno lavorato per il Cantone. Durante il viaggio si ride e si scherza, ci si dà per lo più del tu, indipendentemente dal fatto se si è lavorato come stradino, direttrice di scuola, capocancelleria o Consigliere di Stato.

Acqua come nei Caraibi

Sul quai di Romanshorn la variopinta comitiva riceve il benvenuto a bordo da parte del capitano e del suo equipaggio. Ben presto tutti si sono ripartiti sulle quattro grandi sale del battello, che misura ben 50 metri di lunghezza, dove tavole ben apparecchiate attendono gli ospiti. Mentre nei Grigioni la mattina pioveva ancora, ora poco prima di mezzogiorno il sole fa capolino dalle nuvole e fa risplendere, mettendo in risalto le sfumature cromatiche, l'esteso specchio d'acqua del Lago di Costanza. Qualcuno constata pure che le diverse tonalità di colore dell'acqua luccicante, che vanno dal blu scuro al turchese chiaro, ricordano tanto il mare dei Caraibi.

Vivere significa cambiamento

Nel momento in cui vengono servite le prime bibite, il tono delle voci aumenta sensibilmente. Tutti hanno molto da raccontare, soprattutto ricordi dei tempi passati. Un tempo, quando non c'erano ancora i computer e tanto meno internet, l'atmosfera in seno all'Amministrazione era molto più familiare e il ritmo di lavoro assai meno frenetico. Le molte trasformazioni incutono in parte un senso di paura, si bisbiglia qua e là. Si sente pure affermare che il tempo e la vita trascorrono velocemente, che ci si deve adeguare costantemente ai cambiamenti e contribuire a dar loro forma. Tutto ciò tocca ora ai giovani farlo.

Il viaggio conduce da Romanshorn, passando per Kreuzlingen e Costanza, a Meersburg sulla sponda tedesca del Lago, per proseguire poi verso Immenstaad e Friedrichshafen, dove all'orizzonte si scorge un dirigibile bianco (Zeppelin), e far infine ritorno al punto di partenza. Tre ore e mezzo di battello trascorrono in un baleno ed anche il pranzo, consistente in minestra di orzo, prosciutto di coscia con gratin di patate e verdure e torta-gelato nougat come dessert, è presto consumato. Quando giunge il momento del caffè, vengono effettuati ancora un sorteggio, due brevi discorsi e poi si passa alla musica e al ballo sull'interponte.

Imponente struttura portuale

L'arrivo a Romanshorn è impressionante. Questa località dispone del porto più grande del Lago di Costanza, che ospita al contempo la flotta svizzera del Lago di Costanza. La prima struttura portuale fu costruita dal Canton Turgovia tra il 1842 e il 1844. Nella parte più esterna della banchina fu eretta in quegli anni una cella campanaria, dove in caso di fitta nebbia era possibile segnalare suonando le campane l'entrata del porto. Già tra il 1853 e il 1856 il porto dovette essere ampliato di oltre sei volte per raggiungere i 74'000 m2. Grandi magazzini stanno ancora oggi a testimoniare dell'intenso traffico merci internazionale, che per oltre un secolo ha contribuito a mantener in vita una grande attività commerciale. Alla fine della Seconda guerra mondiale parti della flotta tedesca e austriaca hanno cercato rifugio dalla distruzione nel porto di Romanshorn.

Gita di giubileo 2000

Nella darsena nuotano diversi uccelli acquatici, anche alcuni svassi. Essi si nutrono principalmente di pesci e possono tuffarsi fino a 40 m nonché restare oltre un minuto sott'acqua. Non si preoccupano dei molti grigionesi che scendono dal battello "St. Gallen" per raggiungere i pullman che gli attendono. L'illustre comitiva di pensionati ritorna nei Grigioni passando per il Toggenburgo. Termina così la gita di giubileo 2000 dei pensionati del Cantone. Gita di giubileo, perché quest'anno essa viene organizzata per la 25esima volta dalla Federazione del personale statale grigione con il sostegno finanziario del Governo e della Cassa cantonale pensioni. Delle molte impressioni, dei piacevoli incontri e colloqui si serberà ancora per molto tempo un bel ricordo. Vero che fra un anno parteciperemo di nuovo!

Organo: Federazione del personale statale grigione

Fonte: it Cancelleria di Stato dei Grigioni

Data: 22.06.2000

Var 200 Grischunas e Grischuns han fatg in viadi sin la bartga a motor Son Gagl en il chantun Turgovia

L'excursiun da las pensiunadas e dals pensiunads da quest onn organisada da l'uniun dal persunal chantunal grischun ha manà al Lai da Constanza. Cun in'aura grondiusa ed ina luna gist uschè buna han ils participants giudì in viadi da pliras uras sin la nav d'admiral "Son Gagl" da la societad svizra per la navigaziun sin il Lai da Constanza.

Ins ha duvrà tschintg cars per conducir il grond dumber da 208 persunas da Cuira e Landquart tras la Val dal Rain a Romanshorn TG. Las pensiunadas ed ils pensiunads ils pli giuvens èn var 60 onns, il pli vegl ademplescha 100 onns quest onn. Blers sa conuschan bain da lur temp cuminaivel tar il chantun. Ins ria e fa sgnoccas, ins dà dal ti, tuttina sch'ins è in ex-vier, in ex-directur da scola u in ex-cusseglier guvernativ.

In'aua sco en la Caribica

Sin il cuntschet a la riva dal lai a Romanshorn vegn la legra cumpagnia beneventada dal chapitani e da sia squadra. Prest èn tuts installads en las quatter grondas salas da la bartga da passa 50 meters lunghezza, nua che las maisas èn pinadas e spetgan ils giasts. La damaun avevi anc pluì en il Grischun, ma gia curt avant mezdi malegian il sulegl ed ils nivels partents las pli bellas culurs sin la vasta surfatscha dal Lai da Constanza. Intgin constatescha schizunt che l'aua glischenta en tut las variaziuns dal blau stgir fin al blau cler fa endament la Caribica.

Viver vul dir sa midar

Cur che las emprimas bavrondas vegnan servidas s'augmenta il nivel da la discussiun evidentamain. Tuts han bler da quintar e natiralmain ch'ins sa perda en las regurdientschas. Pli baud cur ch'i na dava anc nagin computer e cunzunt nagin internet, regnava anc in clima famigliar e main hectic en l'administraziun. Che las bleras midadas fetschian per part tema, audan ins adina puspè. Il temp sa mida spert e viver vul dir s'adattar permanentamain a las midadas ed er furmar quellas. Ma quai duain far uss ils giuvens.

Il viadi maina da Romanshorn per lung da Kreuzlingen e Constanza fin Meersburg e pia en Germania fin Immenstaad e Friederichshafen, nua ch'i penda in zeppelin alv a l'orizont, per turnar da là davent al port da partenza. Trais uras e mez viadi en bartga passan sco il vent. La schuppa da giutta, il schambun, il gratinà da tartuffels ed ils legums sco er la buna turta da glatsch èn prest mangiads. Tar il cafè datti anc ina lottaria, dus curts discurs e musica da bal sin la punt mesauna dal bastiment.

In port impostant

L'arriv a Romanshorn è impressiunant. Quest lieu posseda il port il pli grond dal Lai da Constanza. Il port è il medem mument la patria da la flotta svizra dal Lai da Constanza. L'emprim implant è vegnì construì tranter ils onns 1842 e 1844 dal chantun Turgovia. Orasum il cuntschet dal port è vegnì construì lezza giada in clutger cun zains che permetteva da segnar il port cun tutgar ils zains en cas da tschajera. Gia tranter ils onns 1853 ed 1856 han ins stuì engrondir il port per dapli che sis giadas sin 74'000 m2. Gronds magasins dattan anc oz perditga dal grond traffic internaziunal da rauba ch'ha procurà qua durant passa in tschientiner per ina vita spir fatschegn. La fin da la segunda guerra mundiala han las flottas tudestgas ed austriacas tschertgà ricover en il port da Romanshorn per na betg vegnir destruidas.

Excursiun da giubileum 2000

En il batschigl dal port nodan differents utschels da l'aua, er intginas sfunsellas da la cresta. Quellas sa nutreschan en emprima lingia da peschs, san ir sut aua fin 40 meters profunditad e restar sut aua pli ch'ina minuta. Ellas na s'occupan betg dal grond dumber da Grischunas e Grischuns che descendan da la bartga a motor Son Gagl e muntan en ils bus che spetgan. La gruppa illustra da pensiunadas e pensiunads vegn a returnar en il Grischun viagiond sur il Toggenburg. Cun quai terminescha il viadi da giubileum 2000 da las pensiunadas e dals pensiunads. L'excursiun da giubileum perquai ch'ella è vegnida organisada quest onn per la 25avla giada. L'uniun dal persunal chantunal grischun UPC l'ha organisada cun il sustegn finanzial da la regenza e da la chascha chantunala da pensiun. Bleras impressiuns, bels inscunters e discurs vegnan anc ditg a resunar. Nevaira, en in onn essan nus puspè da la partida!

Gremi: uniun dal persunal chantunal grischun

Funtauna: rg chanzlia chantunala dal Grischun

Data: 22.06.2000